CELEX: 62015TN0043
Language: lt
Date: 2015-01-28 00:00:00
Title: Byla T-43/15: 2015 m. sausio 28 d. pareikštas ieškinys byloje CRM/Komisija

16.3.2015   
            
            
               LT
            
            
               Europos Sąjungos oficialusis leidinys
            
            
               C 89/43
            
         2015 m. sausio 28 d. pareikštas ieškinys byloje CRM/Komisija
   
   (Byla T-43/15)
   (2015/C 089/52)
   Proceso kalba: italų
   
      Šalys
   
   
      Ieškovė: CRM Srl (Modena, Italija), atstovaujama advokatų G. Forte, C. Marinuzzi ir A. Franchi
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. spalio 24 d. Komisijos įgyvendinimo reglamentą (ES) Nr. 1174/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Piadina Romagnola/Piada Romagnola (SGN)] (OL L 316, 2014 11 4), paskelbtą 
                     Europos Sąjungos oficialiajame leidinyje, 2014 11 4, L. 316;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl saugomos geografinės nuorodos „Piadina Romagnola/Piada Romagnola“ įregistravimo įvertinant ne tik amatininkų, bet ir pramoniniu būdu gaminamos Piadina reputaciją.
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas susijęs su 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų (OL L 343, p. 1) 7 straipsnio 1 dalies f punkto ii papunkčio ir 8 straipsnio 1 dalies c punkto ii papunkčio pažeidimu ir klaidingu aiškinimu.
               
                           —
                        
                        
                           Šiuo klausimu tvirtinama, kad šioje byloje nėra duomenų, kurie pagrindžia ryšį su geografine kilme, ir
                        
                     
                           —
                        
                        
                           taip pat ir pramoniniu būdu gaminamos Piadina reputacijos įvertinimu.
                        
                     
         
               2.
            
            
               Antrasis ieškinio pagrindas susijęs su akivaizdžia vertinimo klaida ir neatliktu tyrimu.
               
                           —
                        
                        
                           Šiuo klausimu tvirtinama, kad padaryta akivaizdi registracijos paraiškos vertinimo klaida atsižvelgiant į paraiškos įregistruoti geografinę nuorodą, susijusios Piadina Romagnola, paskelbimo sąlygas ir
                        
                     
                           —
                        
                        
                           neatliktas tyrimas, nes neįvertinta tai, kad valstybės narės teismas panaikino nacionalinę tvarką, kuria grindžiamas ginčijamas reglamentas.
                        
                     
                           —
                        
                        
                           Be to, tvirtinama, kad pažeistas gero administravimo principas.
                        
                     
         
               3.
            
            
               Trečiasis ieškinio pagrindas susijęs su Europos žmogaus teisių konvencijos 6 ir 13 straipsnių ir ES pagrindinių teisių chartijos 47 straipsnio pažeidimu, nes pažeista teisė į veiksmingą teisinę gynybą.